
До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Одобряване на Подробен устройствен план – Парцеларен план /ПУП-ПП/ на трасета на техническата инфраструктура – трасе на захранващ водопровод ПЕВП ф315 за кв.Ветрен, гр.Бургас до Бизнес индустриална зона - гр.Българово, Община Бургас и трасе на дъждовен колектор от Бизнес индустриална зона - гр.Българово, Община Бургас до съществуващ водосток на автомагистрала „Тракия“, в обвръзка с елементите на техническата инфраструктура на Бизнес индустриална зона - гр.Българово, по улица с о.т.229 – о.т.230 – о.т.231 – о.т.232 – о.т.233 – о.т.234 – о.т.235 – о.т.236.
УВАЖАЕМИ ОБЩИНСКИ СЪВЕТНИЦИ,
С Решение №14-10/26.07.16г. на Общински съвет Бургас е разрешено изработване на за ПУП-ПП за утвърждаване на трасета на техническата инфраструктура – трасе на захранващ водопровод ПЕВП ф315 за кв.Ветрен, гр.Бургас до Бизнес индустриална зона - гр.Българово, Община Бургас и трасе на дъждовен колектор от Бизнес индустриална зона - гр.Българово, Община Бургас до съществуващ водосток на автомагистрала „Тракия“. 

С изготвения ПУП-ПП на трасета на техническата инфраструктура – трасе на захранващ водопровод от съществуващ водопровод ПЕВП ф315 до Бизнес индустриална зона гр.Българово от кв.Ветрен и трасе на дъждовен колектор от Бизнес индустриална зона гр.Българово до съществуващ водосток на автомагистрала „Тракия“ се утвърждават трасета и сервитути на елементите на техническата инфраструктура, в обвръзка с елементите на техническата инфраструктура на Бизнес индустриална зона - гр.Българово, по улица с о.т.229 – о.т.230 – о.т.231 – о.т.232 – о.т.233 – о.т.234 – о.т.235 – о.т.236..

Имотите през които преминават двете трасета, ПИ с пл.№000341 и ПИ с пл.№000338, в землището на гр.Българово са общински, с начин на трайно ползване - полски път. Със сервитута на трасето на водопровода се засяга ПИ с пл.№000350 – общинска собственост, с начин на трайно ползване пасище мера, без да се засягат  прилежащите частни земеделски имоти,  в землището на гр.Българово.

Имотите, през които преминават трасетата на захранващия водопровод и дъждовния колектор попадат извън строителните граници на населеното място и тези на Бизнес индустриалната зона. 

Трасетата на техническата инфраструктура са съобразени с предвижданията на ПУП за Бизнес индустриална зона - гр.Българово, одобрен с Решение №32-19/18.03.2010г. на Общински съвет Бургас и схемите към ПУП

С провеждане на захранващия водопровод ще се осигурят неоходимите водни количества за захранване на УПИ в зоната, а дъждовния колектор ще осигури отвеждането на дъждовните води до съществуващ водосток до автомагистрала „Тракия“

Направени са предварителни проучвания за налични в територията проводи и за техническата възможност за осигуряване на необходимите водни количества, съгласувано с експлоатационното дружество. Предложените трасета са в съответствие с техническите изисквания и с утвърждаването им ще се осигури възможност за провеждане на необходимите водни количества и за отвеждане на повърхностните води, съгласно направените технически разчети.

Новопредвиденият водопровод е с диаметър ф110 и е оразмерен съгласно нормативните изисквания.

Приложена е таблица на засегнатите от трасетата и сервитута имоти.

Инвестиционното намерение е съгласувано с РИОСВ-Бургас, със становища изх.№ПД-1094-3/13.06.16г. и изх.№ПД-1094-5/21.07.16г., в които е указано, че не е необходимо провеждане на процедура по реда на глава втора от Наредбата за ОС, планът не подлежи на регламентираните в глава шеста от ЗООС процедури по преценяване на необходимостта от извършване на ЕО и/или ОВОС, задължителна ЕО и/или ОВОС.
Проектът е разгледан на заседание на ОЕСУТ, проведено на 31.08.16г. С решение, обективирано в Протокол №28/31.08.16г., т.8 от дневния ред ОЕСУТ приема представения проект и констатира, че са налице основанията на чл.129, ал.1 и чл.128, ал.13 от ЗУТ за одобряване на плана.
Предвид изложеното, на основание чл.21, ал.1, т.11 от ЗМСМА, чл.129, ал.1 от ЗУТ във връзка с чл.128, ал.13 от ЗУТ, като взех предвид Протокол №28/31.08.16г., т.8 от дневния ред на ОЕСУТ към Община Бургас и съгласувателно становище изх.№ПД-1094-5/21.07.16г. от РИОСВ – Бургас предлагам Общински съвет Бургас да вземе следното:
Р Е Ш Е Н И Е:
На основание чл.21, ал.1, т.11 от ЗМСМА, чл.129, ал.1 от ЗУТ, във връзка с чл.128, ал.13 от ЗУТ Общински съвет Бургас одобрява на Подробен устройствен план – Парцеларен план /ПУП-ПП/ на трасета на техническата инфраструктура – трасе на захранващ водопровод ПЕВП ф315 за кв.Ветрен, гр.Бургас до Бизнес индустриална зона - гр.Българово, Община Бургас и трасе на дъждовен колектор от Бизнес индустриална зона - гр.Българово, Община Бургас до съществуващ водосток на автомагистрала „Тракия“, в обвръзка с елементите на техническата инфраструктура на Бизнес индустриална зона - гр.Българово, по улица с о.т.229 – о.т.230 – о.т.231 – о.т.232 – о.т.233 – о.т.234 – о.т.235 – о.т.236.
Решението да се изпрати в 7-дневен срок за обнародване в „Държавен вестник“, по реда на чл.129, ал.1 от Закона за устройство на територията.

Решението подлежи на обжалване по реда на чл.215, ал.4 от ЗУТ чрез Общински съвет Бургас пред Административен съд - гр.Бургас в 30-дневен срок от обнародването му.

Приложения: задание; Решение №14-10/26.07.16г. на Общински съвет Бургас; проект на ПУП-ПП на трасета на техническата инфраструктура – трасе на захранващ водопровод от съществуващ водопровод ПЕВП ф315 до Бизнес индустриална зона гр.Българово от кв.Ветрен и трасе на дъждовен колектор от Бизнес индустриална зона гр.Българово до съществуващ водосток на автомагистрала „Тракия“; 3 бр.скици на засегнатите  имоти; съгласувателно становище изх.№ПД-1094-5/21.07.16г. на РИОСВ-Бургас; Протокол - решение, №28/31.08.16г., т.8 от дневния ред на ОЕСУТ към Община Бургас

